title: Indonésia Raya
text: Indonésia Raya inggih punika gending kebangsaan ring Negara Kesatuan Républik Indonésia. Gending punika karipta olih Wagé Rudolf Soepratman, duk tanggal 28 Oktober warsa 1928 ri tatkala kalaksanayang Kongrés Pemuda II sané magenah ring Batavia. Gending punika nyihnayang embasnyané rasa nasionalismé sajebag nusantara ring Indonésiané. Gending Indonésia Raya kapilih dados lagu kebangsaan ri tatkala Indonésia nyobyahang kamahardikannyné ring tanggal 17 Agustus 1945. Indonésia Raya kagendingan ring upacara bendéra. Upacara bendéra pinih utama kalaksanayang nyabran awarsa tanggal 17 Agustus antuk nyambrama rahina kamahardikayan Negara Indonésiané, upacara sané pinih utama ketahnyané kapimpin olih Présidén Indonésia sané ring Jakarta.